રાહુલ ગાંધીએ અક્ષરધામ મંદિરમાં દર્શન કર્યા પછી ચિલોડા જવા રવાના થયા હતા. ચિલોડામાં તેમનું ભવ્ય સ્વાગત કરાયું હતું, ચિલોડાની જનતાને સંબોધન કરતા રહ્યું હતું કે ગબ્બરસિંહ ટેક્સની ન તો ગુજરાત જોઈએ છે કે ન તો દેશને… કોંગ્રેસ પહેલા જ કહી ચુકી છે કે જીએસટી સરળ ટેક્સ હોવો જોઈએ. મોદી સરકારે કોઈની પણ સલાહ લીધા વગર અડધીરાતે તેને લાગુ કરી દીધો છે. પણ ગુજરાત અને કોંગ્રેસે સરકાર પર પ્રેશર વધાર્યું હતું, જેથી સરકારને જીએસટીના રેટમાં ફેરફાર કરવો પડ્યો છે. કેટલીય ચીજવસ્તુઓને 28 ટકાના ટેક્સ રેટમાંથી 18 ટકાની રેટમાં લાવવી પડી છે, તે માત્રને માત્ર ગુજરાતને આભારી છે.